  Анжелика Тихонова корреспондент 12-тӥ инвожое Ижкарысь Кызьпу арамаын ортчись «Гербер» йӧскалык шулдыръяськонын пӧртэм азбаръёс ужалозы. Соос пӧлын – Удмуртиысь йӧскалык лыдӟетъюртлэн азбарез но, ивортэ ужъюртлэн пресс-службаез. Йӧскалык лыдӟетъюртлэн ужрадъёсыз: «Литературая астропрогноз» - удмурт калык визьлыкъя азьланьзэ тодон; Пичи Пурга ёросысь гожъясьёсын кылбуръёсты лыдӟон (Йӧскалык лыдӟетъюртлэн «Удмурт Элькунысь муниципал кылыдтэтъёслэн литературазылэн нуналъёссы» ӵектосэз улсын). Кылбуръёссэс лыдӟозы Семён Карпов, Любовь Тихонова, Оксана Бисар; Озьы ик Йӧскалык лыдӟетъюртлэн Ляб адӟись но адӟисьтэм муртъёслы элькун лыдӟиськоннилэн площадкаез ужалоз: «Шесть магических точек Брайля» мастер-класс – Брайльлэн азбукаысьтыз элементъёсты дышетон, нимысьтыз арбериосын Брайлья гожъяськон амалэн тодматскон; «Секреты языка жестов» - мастер-класс – «киосын вераськонэн» тодматон но ляб кылӥсь муртэн тодматскыны юрттӥсь огшоры «кылъёсты» дышетон; «Мастерская настроения» мастер-класс – кагазлэсь но фетрлэсь смайликъёсын композициос лэсьтон; «Игры для всех и каждого» - мастер-класс – ляб адӟись пиналъёсын реабилитаци урокъёсын уже кутӥськись шудонъёсын тодматскон. Куноос ляб адӟисьёслы тупатэм шудонъёсын (домино, кубик-рубик, бичаськись азбука) но ӝӧквыл шудонъёсын («Красная шапочка и серый волк», «Зайчики», «Операция «Перехват») но мукетъёсыныз тодматскыны быгатозы; «Чтение, доступное всем» - ляб адӟись пиналъёслы чаклам нимысьтыз книгаосын тодматскон. Удмуртиысь йӧскалык лыдӟетъюртлэн ужрадъёсаз вань мылкыд карисьёс пыриськыны быгатозы. Тодэ вайытом, Ижкарын Гербер шулдыръяськонэ мыныны мылкыд карисьёсты парад, трактористъёслэн вожвылъяськонзы, йӧскалык шудонъёс, концерт но мукетыз возьмало. Тегъёс: Ижкар Удмуртия Гербер удмуртъёс Кызьпуарама  